smcproject/ml-wiki-sentences huggingface dataset:
ഈ തട്ടിപ്പ് വഴി അന്ന് നോടോവിച് ധാരാളം കാശ് സമ്പാദിക്കുക ഉണ്ടായി ഹെമിസ് ഉത്സവം
എല്ലാ കൊല്ലവും ഹെമിസ് ആശ്രമത്തിൽ ഉത്സവം നടക്കുന്നു.
ഗുരു റിംപോച്ചെയെ (പദ്മസംഭവ) ആദരിച്ചു കൊണ്ടാണ് ഈ നൃത്യ ഉല്സവം കൊണ്ടാടുന്നത്.
ബുദ്ധ ശാക്യമുനി പ്രവചിച്ച പ്രകാരം വാനര വർഷത്തിലെ അഞ്ചാം മാസത്തിൽ പത്താം ദിവസമാണ് ഗുരു റിംപോച്ചെ ജനിക്കുന്നത്.
ചരാചരങ്ങളുടെ ആദ്ധ്യാത്മിക ബോധം വളർത്തുന്നതിനായാണ് ഗുരു ജന്മം കൊണ്ടതെന്നു വിശ്വസിച്ചു പോരുന്നു.
പന്ത്രണ്ടു കൊല്ലം കൂടുമ്പോ ഒരു മഹാ ഉത്സവവും നടക്കാറുണ്ട്.
നാരോപ എന്നാണു അതിനു പേര്.
2016ൽ ഈയടുത്ത് നാരോപ ഉത്സവം കഴിഞ്ഞത്.
ഉത്സവ ചടങ്ങുകളിൽ ഏറ്റവും നിഗൂഢമായതും വിചിത്രമായതുമായ ചടങ്ങാണ് പൊയ്മുഖ നൃത്തം.
ലഡാക്കിലെ വിവിധ തരത്തിലുള്ള പൊയ്മുഖ നൃത്തങ്ങളെ മൊത്തത്തിൽ ചാംസ് അനുഷ്ഠാനങ്ങൾ എന്ന് വിളിക്കപ്പെടുന്നു..
ചാംസ് അനുഷ്ഠാനങ്ങൾ താന്ത്രിക നിഷ്ഠകളുടെ ഭാഗമായുള്ള ചിട്ടകളാണ്.
താന്ത്രിക വജ്രയാന അദ്ധ്യാപനം നടത്തുന്ന ആശ്രമങ്ങളിൽ ആണ് ഇവ കാണപ്പെടുന്നത്.
ഹെമിസ് ആശ്രമത്തിന്റെ നടുമുറ്റം.
മ്യൂറൽ ചിത്രങ്ങൾ Footnotes
ഹെബെയ് ഇംഗ്ലീഷ് വിലാസം https://ml.wikipedia.org/wiki/Hebei
വടക്കൻ ചൈനയിൽ , ബെയ്ജിങ് , ടിയാൻജിൻ നഗരങ്ങൾക്കടുത്ത് സ്ഥിതിചെയ്യുന്ന പ്രവിശ്യയാണ് ഹെബെയ് ( 河北 ⓘ ).
1911-ൽ സ്ഥാപിക്കപ്പെട്ട ഈ പ്രവിശ്യ സിലി എന്നും ജി എന്നും അറിയപ്പെടുന്നു.
2-7 ൽക്ഷം പഴക്കമുള്ള മനുഷ്യ അവശിഷ്ടങ്ങൾ ('പെക്കിങ് മാൻ') ഹെബെയിൽ കണ്ടെത്തിയിട്ടുണ്ട്.
7000 ബീ.
സി.യിൽനിന്നുമുള്ള ശിലായുഗ അവശിഷ്ടങ്ങൾ ബെഇഫുദിയിൽ കുഴിച്ചെടുക്കപ്പെട്ടു.
വസന്ത-ശരത്കാല ഘട്ടത്തിൽ ഹെബെയ് യാൻ, ജിൻ രാജ്യങ്ങളുടെ ഭാഗമായിരുന്നു.
ക്വിൻ രാജാവ് ചൈന ഏകീകരിച്ചപ്പോൾ ഹെബെയ് ആ സാമ്രാജ്യത്തിന്റെ ഭാഗമായി.
തുടർന്ന് മൂന്നു രാജ്യങ്ങളുടെ കാലഘട്ടത്തിൽ (ഏ. ഡീ. 200) ഹെബെയ് സൗസൗയുടെ വെയ് രാജ്യത്തിന്റെ ഭാഗമായി.
നാൽ, അഞ്ച്, ആറ് നൂറ്റാണ്ടുകളിൽ ഹെബെയ് പല രാജ്യങ്ങളുടെയും ഭാഗമായി.
589-ൽ സുയി രാജവംശം ചൈനയെ വീണ്ടും ഏകീകരിച്ചു.
താങ് കാലഘട്ടത്തിൽ (618-907) ഹെബെയ് ആദ്യമായി ഒരു പ്രവിശ്യയായി.
എന്നാൽ [മംഗോൾ സാമ്രാജ്യം|മംഗോളുകൾ]] ചൈന പിടിച്ചടക്കിയപ്പോൾ അവർ ഹെബെയെ ഭരണാകേന്ദ്രമായ ദാദുവിൽനിന്ന് (ഇന്നത്തെ ബെയ്ജിങ് ) നേരിട്ട് ഭരിക്കാൻ തുടങ്ങി. 'നേരിട്ട് ഭരിക്കപ്പെടുന്ന' എന്ന പദത്തിൽനിന്നുമാണ് ഹെബെയ്ക്ക് സിലി എന്ന പേര് കിട്ടിയത്.
ഇരുപതാം നൂറ്റാണ്ടീൽ സിലി പല ചെറുപ്രഭുക്കന്മാരുടെയും അധികാരത്തിൽ വന്നു.
കുമിന്താങ് പട്ടാളം ഇവിടം പിടിചെടുക്കുകയും ചൈനയുടെ ഭരണകേന്ദ്രം ബെയ്ജിങ്ങിൽനിന്നും നാൻജിങ്ങിലേക്ക് മാറ്റുകയും ചെയ്തു.
അവർ 'സിലി' എന്ന പേര് മാറ്റി 'ഹെബെയ്' എന്ന് പഴയ പേര് പുനസ്ഥാപിച്ചു.
രണ്ടാം ലോകമഹായുദ്ധകാലത്ത് ഹെബെയ് ജപ്പാന്റെ നിയന്ത്രണത്തിൽ വന്നു.
കമ്മ്യൂണിസ്റ്റ് ഭരണത്തിൽ ചൈന ജപ്പാനിൽനിന്നും സ്വതന്ത്രമായപ്പോൾ ഹെബെയിലേക്ക് ചില അയൽപ്രദേശങ്ങൾ ചേർക്കപ്പെട്ടു.
വടക്കും പടിഞ്ഞാറും മലനിരകളും, തെക്കും മദ്ധ്യത്തിലും സമതലങ്ങളും, കിഴക്ക് കടൽത്തീരവുമാണ്.
ഹായ് ഹെയും ലുവാൻ ഹെയുമാണ് പ്രധാന നദികൾ.
തണുത്ത്, വരണ്ട ശീതകാലവും, ചൂടും മഴയുമുള്ള വേനൽക്കാലവുമാണ് ഹെബെയുടെ കാലാവസ്ഥയിലുള്ളത്.
വർഷം 400 മുതൽ 800 വരെ മില്ലീലിറ്റർ മഴ ലഭിക്കുന്നു.
2014-ൽ ഹെബെയുടെ മൊത്തം സാമ്പത്തിക ഉത്പാദനം (ജീ. ഡീ. പി.) 2.942 ലക്ഷം കോടി യുവാനായിരുന്നു.
തൊഴിലില്ലായ്മ 3.96% ആണേന്നാണ് കണക്കുകൾ.
40% തൊഴിലാളികളും കൃഷിയിലും മൃഗങ്ങളുടെയും കാടുകളുടേയും പരിപാലനത്തിലും ഏർപ്പെട്ടിരിക്കുന്നു.
കൈലുവാനിൽ വർഷം തോറും രണ്ട് കോടി ടൺ കൽക്കരി ഖനനം ചെയ്യപ്പെടുന്നു.
ഭക്ഷ്യവസ്ത്തുക്കൾ, തുണിത്തരങ്ങൾ, ഇരുമ്പും ഉരുക്കും, പെട്രോളിയം എന്നിവയാണ് മറ്റ് തൊഴിൽ ദാതാക്കൾ.
ഹെബെയ് പ്രവിശ്യ ബെയ്ജിങ്, ടിയാൻജിൻ നഗരങ്ങളെ ചുറ്റിയാണ് കിടക്കുന്നത്.
അതിനാൽ ഈ നഗരങ്ങളിൽനിന്നും പുറത്തേക്കുള്ള എല്ലാ പാതകളും ഹെബേയിലൂടെയാണ് പോകുന്നത്.
ബെയ്ജിങ്ങിൽനിന്നും ഗ്വാങ്ജോ , ഷാങ്ഹായ് , ഹാർബീൻ , ചെങ്ദെ തുടങ്ങിയ നഗരങ്ങളിലേക്കുള്ള തീവണ്ടി പാതകളും, ഷാങ്ഹായ്, ഷിജിയാസുവാങ്, ഗ്വാങ്ജോ എന്നീ നഗരങ്ങളിലേക്കുള്ള അതിവേഗ തീവണ്ടീ പാതകളും ഇതിൽ ഉൾപ്പെടുന്നു.
2013-ൽ 160 തീവണ്ടീനിലയങ്ങളാണ് ഹെബെയിൽ ഉണ്ടായിരുന്നത്.
പതിനൊന്നാമത്തെ അഞ്ചു വർഷ പദ്ധതികാലത്തിൽ ഹെബെയിൽ 844 കിലോമീറ്റർ തീവണ്ടിപ്പാത നിർമ്മിക്കാനും ഇപ്പോഴുള്ള പാതകൾ മണിക്കൂറിൽ 160-200 കിലോമീറ്റർ വരെ വേഗത്തിൽ തീവണ്ടികൾ സഞ്ചരിക്കാനായി ബലപ്പെടുത്തുവാനും പദ്ധതിയുണ്ട്.
2,000 കിലോമീറ്റർ അതിവേഗ പാതകൾ ഉൾപ്പെടെ 40,000 കിലോമീറ്റർ പ്രധാന റോഡുകൾ ഹെബെയിലുണ്ട്.
ചൈനയിലെ രണ്ടാമത്തെ ഏറ്റവും കൂടുതൽ ചരക്കുനീക്കമുള്ള കിൻഹുവാങ്ദാവോ ഉൾപ്പെടെ നിരവധി തുറമുഖങ്ങൾ കടലോര ഹെബെയിൽ ഉണ്ട്.
ഷിജിയാസുവാങിലെ സെങ്ദിങ് വിമാനത്താവളമാണ് പ്രവിശ്യയിലെ ആകാശ ഗതാഗതത്തിന്റെ കേന്ദ്രം.
ഹെബ്രോൺ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Hebron,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ , ഡെന്റൺ എന്നീ  കൗണ്ടികളിൽപ്പെട്ട ഒരു പട്ടണമാണ് ഹെബ്രോൺ .
2010ലെ സെൻസസ് പ്രകാരം നഗരത്തിൽ 415 പേർ വസിക്കുന്നു .
ഹെബ്രോൺ നഗരത്തിന്റെ അക്ഷരേഖാംശങ്ങൾ 33°1′42″N 96°53′55″W ﻿ / ﻿ 33.02833°N 96.89861°W ﻿ / 33.02833; -96.89861 (33.028460, -96.898564) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 1.3 square miles (3.3 km 2 ) ആണ്.
ഇതുമൊത്തം കരപ്രദേശമാണ് .
അവലംബം ↑ ↑ {{ cite web }} : Check date values in: | date= ( help ) ↑ ↑ {{ cite web }} : Check date values in: | date= ( help ) ↑ പുറത്തേയ്ക്കുള്ള കണ്ണികൾ Article at Handbook of Texas Online
ഹെമറ്റോപോയിറ്റിക് സിസ്റ്റം ഇംഗ്ലീഷ് വിലാസം https://ml.wikipedia.org/wiki/Haematopoietic_system
രക്തകോശങ്ങളുടെ സൃഷ്ടിയിൽ ഏർപ്പെട്ടിരിക്കുന്ന ശരീരത്തിലെ അവയവ വ്യൂഹമാണ് ഹെമറ്റോപോയറ്റിക് സിസ്റ്റം .
ഘടന സ്റ്റെം സെല്ലുകൾ
അസ്ഥിയുടെ മെഡുല്ലയിൽ കാണുന്ന ഹെമറ്റോപോയിറ്റിക് സ്റ്റെം സെല്ലുകൾ (എച്ച്എസ്സി) വ്യത്യസ്ത പക്വതയുള്ള രക്തകോശ തരങ്ങളും ടിഷ്യുകളും സൃഷ്ടിക്കുന്നു.
എച്ച്എസ്സികൾ സ്വയം പുതുക്കുന്ന കോശങ്ങളാണ്, അതായത് അവ മറ്റ് കോശങ്ങൾ ആകുമ്പോൾ, അവയുടെ ചില ഡോട്ടർ സെല്ലുകളെങ്കിലും എച്ച്എസ്സികളായി തുടരുന്നു, അതിനാൽ ശരീരത്തിലെ സ്റ്റെം സെല്ലുകളുടെ ശേഖരം കുറയുന്നില്ല.
ഈ പ്രതിഭാസത്തെ അസമമായ വിഭജനം എന്ന് അർഥം അവരുന്ന അസിമെട്രിക്ക് ഡിവിഷൻ എന്ന് വിളിക്കുന്നു .
എച്ച്എസ്സികളുടെ മറ്റ് കോശങ്ങൾക്ക് (മൈലോയിഡ്, ലിംഫോയിഡ് പ്രൊജെനിറ്റർ സെല്ലുകൾ) ഒന്നോ അതിലധികമോ പ്രത്യേക തരം രക്താണുക്കളുടെ ഉൽപാദനത്തിലേക്ക് നയിക്കുന്ന മറ്റ് ഏതെങ്കിലും ഡിഫറൻഷ്യേഷൻ പാതകൾ പിന്തുടരാൻ കഴിയും, പക്ഷേ അവയ്ക്ക് സ്വയം പുതുക്കാനാവില്ല.
പൂൾ ഓഫ് പ്രൊജെനിറ്ററുകൾ ഹെറ്ററോജീനസ് ആണ്.
ഭ്രൂണങ്ങൾ വികസിക്കുമ്പോൾ, യോക് സാക്കിലെ രക്തകോശങ്ങളുടെ സംയോജനത്തിലാണ് രക്ത രൂപീകരണം സംഭവിക്കുന്നത്.
വികസനം പുരോഗമിക്കുമ്പോൾ, പ്ലീഹ , കരൾ , ലിംഫ് നോടുകൾ എന്നിവയിൽ രക്ത രൂപീകരണം സംഭവിക്കുന്നു.
ഒടുവിൽ അസ്ഥിമജ്ജ വികസിക്കുമ്പോൾ, അത് രക്തകോശങ്ങളുടെ ഭൂരിഭാഗവും രൂപപ്പെടുത്തുന്നതിനുള്ള ചുമതല ഏറ്റെടുക്കുന്നു.
എന്നിരുന്നാലും, പ്ലീഹ, തൈമസ് , ലിംഫ് നോഡുകൾ എന്നിവയിൽ പക്വത, സജീവമാക്കൽ, ലിംഫോയിഡ് കോശങ്ങളുടെ ചില വ്യാപനം എന്നിവ സംഭവിക്കുന്നു.
കുട്ടികളിൽ, ഫെമർ, ടിബിയ തുടങ്ങിയ നീളമുള്ള അസ്ഥികളുടെ മജ്ജയിൽ ഹെമറ്റോപോയിസിസ് സംഭവിക്കുന്നു.
മുതിർന്നവരിൽ ഇത് പ്രധാനമായും പെൽവിസ്, ക്രേനിയം, കശേരുക്കൾ, സ്റ്റെർനം എന്നിവിടങ്ങളിലാണ് സംഭവിക്കുന്നത്.
ഹെമറ്റോപോയിസിസ് എന്നത് രക്തകോശ ഘടകങ്ങളുടെ രൂപീകരണമാണ്.
എല്ലാ സെല്ലുലാർ രക്ത ഘടകങ്ങളും ഹെമറ്റോപോയിറ്റിക് സ്റ്റെം സെല്ലുകളിൽ നിന്നാണ് ഉരുത്തിരിയുന്നത്.
ആരോഗ്യമുള്ള ഒരു മുതിർന്ന വ്യക്തിയിൽ, പെരിഫറൽ രക്തചംക്രമണത്തിൽ സ്ഥിരമായ അവസ്ഥ നിലനിർത്തുന്നതിനായി ഏകദേശം 10 11 -10 12 പുതിയ രക്താണുക്കൾ ദിവസവും ഉത്പാദിപ്പിക്കപ്പെടുന്നു.
എല്ലാ രക്തകോശങ്ങളും മൂന്ന് ഗ്രൂപ്പ് ആയി  തിരിച്ചിരിക്കുന്നു.
എറിത്രോസൈറ്റുകൾ എന്നും വിളിക്കപ്പെടുന്ന ചുവന്ന രക്താണുക്കൾ ഓക്സിജൻ വഹിക്കുന്ന കോശങ്ങളാണ്.
പക്വതയില്ലാത്ത ചുവന്ന രക്താണുക്കളായ റെറ്റിക്യുലോസൈറ്റുകളുടെ എണ്ണത്തിൽ നിന്നും എറിത്രോപോയിസിസിന്റെ നിരക്ക് കണക്കാക്കുന്നു.
അഡാപ്റ്റീവ് രോഗപ്രതിരോധ സംവിധാനത്തിന്റെ പ്രധാന ഭാഗമാണ് ലിംഫോസൈറ്റുകൾ .
അവ സാധാരണ ലിംഫോയിഡ് പ്രൊജെനിറ്ററുകളിൽ നിന്ന് ഉരുത്തിരിയുന്നവയാണ്.
ടി-സെല്ലുകൾ , ബി-സെല്ലുകൾ, നാച്ചുറൽ കില്ലർ സെൽസ് എന്നിവ  ചേർന്നതാണ് ലിംഫോയ്ഡ് ഗ്രൂപ്പ്.
ലിംഫോസൈറ്റുകൾ ഉണ്ടാകുന്ന പ്രക്രിയയാണ്  ലിംഫോപോയിസിസ്.
ഗ്രാനുലോസൈറ്റുകൾ, മെഗാകാരിയോസൈറ്റുകൾ , മാക്രോഫേജുകൾ എന്നിവ ഉൾപ്പെടുന്ന മൈലോയിഡ് ഗ്രൂപ്പിലെ കോശങ്ങൾ സാധാരണയായി മൈലോയിഡ പ്രോജെനിറ്ററുകളിൽ നിന്ന് ഉരുത്തിരിയുന്നവയാണ്, അവ സ്വതസിദ്ധമായ പ്രതിരോധശേഷി, രക്തം കട്ടപിടിക്കൽ തുടങ്ങിയ വൈവിധ്യമാർന്ന റോളുകളിൽ ഏർപ്പെടുന്നു.
ഇത് ഉണ്ടാകുന്ന പ്രക്രിയയാണ്  മൈലോപോയിസിസ്.
ക്ലിനിക്കൽ പ്രാധാന്യം സ്റ്റെം സെൽ ട്രാൻസ്പ്ലാൻറ്
പ്രൊജെനിറ്റർ ഹെമറ്റോപോയിറ്റിക് സ്റ്റെം സെല്ലുകൾ മാറ്റിവെയ്ക്കാൻ ഉദ്ദേശിച്ചിട്ടുള്ള ഒരു ട്രാൻസ്പ്ലാൻ്റ് ആണ് സ്റ്റെം സെൽ ട്രാൻസ്പ്ലാന്റ്.
അസ്ഥിമജ്ജ, പെരിഫറൽ രക്തം അല്ലെങ്കിൽ പൊക്കിൾക്കൊടി രക്തം എന്നിവയിൽ നിന്ന് ഉരുത്തിരിഞ്ഞ മൾട്ടിപൊട്ടന്റ് ഹെമറ്റോപോയിറ്റിക് സ്റ്റെം സെല്ലുകളുടെ ട്രാൻസ്പ്ലാൻറേഷനാണ് ഹെമറ്റോപൊയിറ്റിക് സ്റ്റേം സെൽ ട്രാൻസ്പ്ലാന്റേഷൻ (എച്ച്എസ്സിടി).
ഇത് ഓട്ടോലോഗസ് (രോഗിയുടെ സ്വന്തം സ്റ്റെം സെല്ലുകൾ ഉപയോഗിക്കുന്നു), അലോജെനിക് (സ്റ്റെം സെൽ ഒരു ദാതാവിൽ നിന്ന് ലഭിക്കുന്നു) അല്ലെങ്കിൽ സിൻജെനിക് (സമാനമായ ഇരട്ടകളിൽ നിന്ന്) ആകാം.
മൾട്ടിപ്പിൾ മൈലോമ അല്ലെങ്കിൽ രക്താർബുദം പോലുള്ള രക്തത്തെയോ അസ്ഥിമജ്ജയെയോ ബാധിക്കുന്ന ചില അർബുദങ്ങളുള്ള രോഗികൾക്കാണ് ഇത് മിക്കപ്പോഴും നടത്തുന്നത്.
ഈ സന്ദർഭങ്ങളിൽ, ട്രാൻസ്പ്ലാൻറേഷനു മുമ്പ് റേഡിയേഷൻ അല്ലെങ്കിൽ കീമോതെറാപ്പി ഉപയോഗിച്ച് സ്വീകർത്താവിന്റെ രോഗപ്രതിരോധ ശേഷി സാധാരണയായി ഇല്ലാതാക്കുന്നു.
അണുബാധയും ഗ്രാഫ്റ്റ്-വേഴ്സസ്-ഹോസ്റ്റ് രോഗവും അലോജെനിക് എച്ച്എസ്സിടിയുടെ പ്രധാന സങ്കീർണതകളാണ്.
ഹെമറ്റോപോയിറ്റിക് സ്റ്റെം സെൽ ട്രാൻസ്പ്ലാൻ്റേഷൻ നിരവധി സങ്കീർണതകളുള്ള അപകടകരമായ ഒരു പ്രക്രിയയായി തുടരുന്നതിനാൽ ഇത് ജീവൻ അപകടപ്പെടുത്തുന്ന രോഗങ്ങളുള്ള രോഗികൾക്കായി മാത്രം നീക്കിവച്ചിരിക്കുന്നു.
ഈ പ്രക്രിയയെ തുടർന്നുള്ള അതിജീവനം വർദ്ധിച്ചതോടെ, അതിന്റെ ഉപയോഗം ഇപ്പോൾ ക്യാൻസറിനു പുറമെയുള്ള സ്വയം രോഗപ്രതിരോധ രോഗങ്ങളിലേക്കും പാരമ്പര്യ അസ്ഥികൂട ഡിസ്പ്ലാസിയ, പ്രത്യേകിച്ച് മാലിഗ്നന്റ്  ഇൻഫന്റൽ ഓസ്റ്റിയോപെട്രോസിസ് , മ്യൂക്കോപോളിസാകാരിഡോസിസ് എന്നിവയിലേക്കും വ്യാപിപ്പിക്കുന്നു.
ഹെമറ്റോകോൾപോസ് ഇംഗ്ലീഷ് വിലാസം https://ml.wikipedia.org/wiki/Hematocolpos
ആർത്തവ രക്തപ്രവാഹത്തിന്റെ തടസ്സത്തിലേക്ക് നയിക്കുന്ന ഒന്നിലധികം ഘടകങ്ങൾ കാരണം ആർത്തവ രക്തത്തിൽ യോനി മുങ്ങിയ ഒരു മെഡിക്കൽ അവസ്ഥയാണ് ഹെമറ്റോകോൾപോസ് .
ഹെമറ്റോകോൾപോസിന്റെ മെഡിക്കൽ നിർവചനം 'യോനിയിലെ രക്തം ശേഖരണം' എന്നാണ്.
ഇംപെർഫൊറേറ്റ് ഹൈമൻ ആർത്തവവുമായി സംയോജിച്ചാണ് ഇത് പലപ്പോഴും സംഭവിക്കുന്നത്.
റോബിനോ സിൻഡ്രോം, ഗർഭാശയം ഡിഡെൽഫിസ് അല്ലെങ്കിൽ മറ്റ് വജൈനൽ അനോമാലിസ് എന്നിവയിൽ ഇത് ചിലപ്പോൾ കാണപ്പെടുന്നു.
അനുബന്ധ ഡിസോർഡർ ഹെമറ്റോമെത്രയാണ്.
അവിടെ ഗർഭാശയത്തിൽ ആർത്തവ രക്തം നിറയുന്നു.
ഋതുവായതിനുശേഷമുള്ള പ്രൈമറി അമെനോറോഹിയ, ആവർത്തിച്ചുള്ള പെൽവിക് വേദന എന്നിവയുടെ ശേഷം ഇത് ഉണ്ടാകുന്നു.
സെർവിക്സിലെ ജന്മനാലുള്ള സ്റ്റെനോസിസ് മൂലമാണ് അല്ലെങ്കിൽ ഒരു ശസ്ത്രക്രിയാ ചികിത്സയുടെ സങ്കീർണ്ണതയോടെയാണ് ഇത് സംഭവിക്കുന്നത്.
ഇംപെർഫൊറേറ്റ് ഹൈമെന് പുറകിൽ മ്യൂക്കസ് സ്രവത്തിന്റെ ശേഖരണമാണ് മ്യൂക്കോമെട്രോകോൾപോസ് .
ഹീൽഡ്‍സ്ബർഗ്ഗ്
ഹീൽഡ്‍സ്ബർഗ്ഗ് , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ , സൊനോമ കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
2010-ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ നഗരത്തിലെ ജനസംഖ്യ 11,254 ആയിരുന്നു.
വടക്കൻ സോനോമാ കൗണ്ടിയിലെ ഒരു ചെറിയ ടൂറിസ്റ്റ് കേന്ദ്രമായി അറിയപ്പെടുന്ന പ്രദേശമാണ് ഹെയ്ൽസ്ബർഗ്.
റഷ്യൻ റിവർ, ഡ്രൈ ക്രീക്ക്, അലക്സാണ്ടർ വാലി AVAs തുടങ്ങിയ മൂന്ന് പ്രധാന വൈൻ ഉത്പാദന മേഖലകൾ ഇവിടെ സ്ഥിതിചെയ്യുന്നതിനാൽ ഹീൽസ്‍ബർഗ്ഗ് നഗരം തുടർച്ചയായി അമേരിക്കയിലെ ഏറ്റവും മികച്ച പത്തു ചെറിയ പട്ടണങ്ങളിൽ ഒന്നെന്ന പരുസ്കാരം നേടിയിട്ടുണ്ട്.
അവലംബം ↑ ↑ 1 2 ↑ ↑ ↑ U.S. Geological Survey Geographic Names Information System: Healdsburg ↑ ↑ ↑ ↑ ↑ ↑
ഹീലിയോട്രോപ്പിസം
ഹീലിയോട്രോപ്പിസം എന്നാൽ സൂര്യന്റെ ദിശയോട് പ്രതികരിച്ച് സസ്യങ്ങളുടെ ശരീരഭാഗം ചലിക്കുന്നതാണ്.
സസ്യത്തിന്റെ ഇലയോ പൂവോ ഇങ്ങനെ ചലിക്കാം.
പ്രാചീന ഗ്രീക്കുകാർ സൂര്യന്റെ നേരെ ചില സസ്യങ്ങൽ ചലിക്കുന്നതായി മനസ്സിലാക്കിയിരുന്നു.
പൂക്കളുടെ ഹീലിയോട്രോപ്പിസം ഇലകളുടെ ഹിലിയൊട്രോപ്പിസം അവലംബം
ഹീലിയോസെറടോപ്സ് ഇംഗ്ലീഷ് വിലാസം https://ml.wikipedia.org/wiki/Helioceratops
സെറാടോപിയ എന്ന കുടുംബത്തിൽ പെട്ടവ ആണ് ഹീലിയോസെറടോപ്സ് .
ഇവ ജീവിച്ചിരുന്നത് മധ്യ ക്രിറ്റേഷ്യസ് കാലത്ത് ആയിരുന്നു.
അവലംബം ↑ Paul, Gregory S. The Princeton Field Guide to Dinosaurs.
Princeton University Press, 2010.
ഹീർ രാൻഝ ഇംഗ്ലീഷ് വിലാസം https://ml.wikipedia.org/wiki/Heer_Ranjha രാൻഝയുടെ നാടായ പാകിസ്താനിലെ തില്ല ജോഗിയാൻ
പഞ്ചാബി സൂഫി കവിയായ വാരിസ് ഷാ എഴുതിയ ഖിസ്സയാണ് ഹീർ രാൻഝ .
പഞ്ചാബിലെ പ്രസിദ്ധമായ നാലു ദുരന്ത പ്രണയ കഥകളിലൊന്നാണ് ഖിസ്സ ഹീർ എന്ന് അറിയപ്പെടുന്ന ഹീർ രാൻഝ.
മിർസ സാഹിബാൻ , സോഹ്നി മഹിവാൾ , സസ്സി പുന്നൂൻ എന്നിവയാണ് മറ്റ് മൂന്നെണ്ണം.
ഹീർ എന്ന യുവതിയുടെയും അവളുടെ കാമുകൻ രാൻഝയുടെ കഥയാണ് 1766ൽ രചിക്കപ്പെട്ട ഈ ഖിസ്സയിൽ പറയുന്നത്.
കാവ്യത്തിലെ വരികൾ ഹീർ രാൻഝായുടെ പാകിസ്താനിലെ ജംഗായിലെ ശവക്കല്ലറ
ഖിസ്സ ഹീർ ഇതിഹാസ കാവ്യത്തിലെ തുടക്കത്തിലെ ഏതാനും വരികൾ താഴെ(The Legends of the Panjab by RC Temple, Rupa and Company, Volume two, page 606) “ Awal-akhir naam Allah da lena, duja dos Muhammad Miran
Tija naun maat pita da lena, unha da chunga dudh sariran Chautha naun unn paani da lena, jis khaave man banhe dhiran Panjman naun Dharti Maata da lena, jis par kadam takiman Chhewan naun Khwaja Pir da lena, jhul pilave thande niran Satwan naun Guru Gorakhnath de lena, pataal puje bhojan Athwan naun lalaanwale da lena, bande bande de tabaq zanjiran ”
അവ്വൽ ആഖിർ നാം അള്ളാ ദാ ലേനാ, ദൂജാ ദോസ് മുഹമ്മദ് മീരാൻ,
തീജാ നാം മാത് പിതാ ദാ ലേനാ, ജിസ് ഖാവേ മൻ ബനേ ധീരൻ,
ചൌത്ഥാ നാം ഉൻ പാനി ദാ ലേനാ, ജിസ് പർ കദം താക്കിമാൻ
പഞ്ച്മൻ നാം ഖ്വാജാ പീർ ദാ ലേനാ, ഝൂൽ പിലാവേ ഠംഡേ നീരൻ
സാത്‌വാ നാം  ഗുരു ഗോരഖ് നാഥ് ദാ ലേനാ, പാതാൽ പൂജേ ഭോജൻ,
ആഠ്‌വാ നാം  ലാലൻ‌വാലേ ദാ ലേനാ, ബന്ദേ ബന്ദേ ദേ തബക് സഞ്ജീരൻ
ഈ ഇതിഹാസ കാവ്യം 1928നും 2013നും ഇടയിൽ നിരവധി തവണ ചലച്ചിത്രമാക്കിയിട്ടുണ്ട്.
അല്ലാമ മുഹമ്മദ് ഇഖ്ബാലിന്റെ മകളുടെ മകൻ മിലൻ യൂസുഫ് സലാഹുദ്ദീൻ നിർമ്മിച്ച് ശാഹിദ് സഹൂർ സംവിധാനം ചെയ്ത് 2013ൽ പാകിസ്താൻ ടെലിവിഷൻ ചാനലായ പിടിവി ഹോം ഈ കാവ്യം സീരിയൽ രൂപത്തിൽ സംപ്രേഷണം ചെയ്തിരുന്നു.
ഫിലിം, പുറത്തിറങ്ങിയ വർഷം അഭിനേതാക്കൾ നിർമ്മാതാവ്, സംവിധായകൻ ഗാനരചയിതാവ്‌ ഹീർ രാൻഝ (1928) സുബൈദ as ഹീർ ഫാത്തിമാ ബീഗം ഹീർ രാൻഝ(1932) റഫീക്ക് ഖസ്നവി as രാൻഝ, അ‌ൻ‌വാരി ബായ് as ഹീർ അബ്ദുൾ റഷീദ് കർദാർ റഫീക്ക് ഖസ്നവി ഹീർ രാൻഝ (1948) മുംതാസ് ശാന്തി as ഹീർ, ഗുലാം മുഹമ്മദ്  as രാൻഝ വാലി സാഹിബ് അസീസ് ഖാൻ ഹീർ (1955) സ്വരൻ ലത as ഹീർ, ഇനായത് ഹുസൈൻ ഭട്ടി as രാൻഝ നസീർ അഹ്‌മദ് ഖാൻ ഹസിൻ ക്വാദ്രി, സഫ്ദാർ ഹുസ്സൈൻ ഹീർ സിയാൽ (1962) ബഹർ ബേഗം as ഹീർ, സുധീർ as രാൻഝ ഹീർ സിയാൽl (1965) ഫിർദൌസ് as ഹീർ, അക്മൽ ഖാൻ as രാൻഝ ജാഫർ ബുഖാരി തൻ‌വീർ നൿ‌വി, ബക്ഷി വസീർ ഹീർ രാൻഝ (1970) ഫിർദൌസ് as ഹീർ, ഇജാസ് ദുറാനി as രാൻഝ മസൂദ് പർവേസ് അഹ്മദ് റാഹി , ഖുർഷിദ് അൻ‌വർ ഹീർ രാൻഝ (1970) പ്രിയ രാജ്‌വംശ് as ഹീർ, രാജ് കുമാർ as രാൻഝ ചേതൻ ആനന്ദ് കൈഫി ആസ്മി , മദൻ മോഹൻ ഹീർ രാൻഝ (1992) ശ്രീദേവി as ഹീർ, അനിൽ കപൂർ as രാൻഝ ഹർമേഷ് മൽഹോത്ര ആനന്ദ് ബക്ഷി , ലക്ഷ്മികാന്ത് പ്യാരേലാൽ ഹീർ രാൻഝ (2009) നീരു ബാജ്‌വ as ഹീർ, ഹർഭജൻ മാൻ as രാൻഝ ഹർജീത് സിംഗ് ബാബു സിംഗ് മാൻ , ഗുർമീത് സിംഗ് അവലംബം
ഹു ഹാൻമിൻ ഇംഗ്ലീഷ് വിലാസം https://ml.wikipedia.org/wiki/Hu_Hanmin
ഒരു ചൈനീസ് തത്ത്വചിന്തകനും രാഷ്ട്രീയക്കാരനും ആയിരുന്നു ഹു ഹാൻമിൻ .
അദ്ദേഹം വിപ്ലവകരമായ ചൈനയുടെ കാലത്ത് കുമിന്റാങ്ങിലെ (KMT) ആദ്യകാല യാഥാസ്ഥിതിക വലതുപക്ഷ നേതാക്കളിൽ ഒരാളായിരുന്നു.
വെസ്റ്റേൺ ഹിൽസ് ഗ്രൂപ്പ് എന്നാണ് ഈ വിഭാഗത്തിന്റെ പേര്.
ജിയാങ്‌സിയിലെ ജിയാനിൽ നിന്നുള്ള ഹക്ക വംശപരമ്പരയാണ് ഹു.
വിയറ്റ്നാമിലെ Hồ രാജവംശത്തിലെ രണ്ടാമത്തെ രാജാവായ Hồ Hán Thương ന്റെ പിൻഗാമിയാകാം ഹു ഹാൻമിൻ എന്ന് ട്രാൻ സുവാൻ സിന് അവകാശപ്പെട്ടു.
ഒരു ഔദ്യോഗിക പദവി ഏറ്റെടുക്കുന്നതിനായി അദ്ദേഹത്തിന്റെ പിതാവ് ഗ്വാങ്‌ഡോങ്ങിലെ പൻയുവിലേക്ക് താമസം മാറിയിരുന്നു.
21-ാം വയസ്സിൽ അദ്ദേഹം ജൂറൻ ആയി യോഗ്യത നേടി.
1902-ൽ ജപ്പാനിൽ പഠിച്ച അദ്ദേഹം 1905-ൽ മിൻ ബാവോ എന്ന പത്രത്തിന്റെ എഡിറ്ററായി ടങ്-മെങ് ഹുയിയിൽ (ചൈനീസ് റെവല്യൂഷണറി അലയൻസ്) ചേർന്നു.
1907 മുതൽ 1910 വരെ അദ്ദേഹം നിരവധി സായുധ വിപ്ലവങ്ങളിൽ പങ്കെടുത്തു.
1911-ലെ സിൻഹായ് വിപ്ലവത്തിന് തൊട്ടുപിന്നാലെ, അദ്ദേഹം ഗ്വാങ്‌ഡോങ്ങിന്റെ ഗവർണറായും താൽക്കാലിക ഗവൺമെന്റിന്റെ ചീഫ് സെക്രട്ടറിയായും നിയമിതനായി.
1913-ൽ രണ്ടാം വിപ്ലവത്തിൽ പങ്കെടുത്ത അദ്ദേഹം, ആ വിപ്ലവത്തിന്റെ പരാജയത്തിന് ശേഷം സൺ യാറ്റ്-സെന്നിനെ ജപ്പാനിലേക്ക് അനുഗമിച്ചു.
അവിടെ അവർ കുമിന്താങ് (ചൈനീസ് നാഷണലിസ്റ്റ് പാർട്ടി) സ്ഥാപിച്ചു.
1917-നും 1921-നും ഇടയിൽ ഗുവാങ്‌ഡോങ്ങിൽ താമസിച്ചിരുന്ന ഹു, ആദ്യം ഗതാഗത മന്ത്രിയായും പിന്നീട് പ്രിൻസിപ്പൽ കൺസൾട്ടന്റുമായി സൺ യാറ്റ്-സെന്നിനായി ജോലി ചെയ്തു.
ഹു ഹൻമിൻ കെമാലിസ്റ്റ് തുർക്കി സന്ദർശിക്കുകയും കെമാലിസത്തിന്റെ വിപ്ലവകരമായ ദേശീയ ആശയങ്ങളിൽ നിന്ന് വളരെയധികം പ്രചോദനം ഉൾക്കൊണ്ടു.
രാഷ്ട്രീയത്തിൽ പരിമിതമായ സൈനിക പങ്കാളിത്തത്തോടെ ചിയാങ് അതാതുർക്കിന്റെ റിപ്പബ്ലിക്കിനെ മാതൃകയാക്കുമെന്ന് ഹൂ പ്രതീക്ഷിച്ചിരുന്നു.
1924 ജനുവരിയിൽ കുവോമിൻറാങ്ങിന്റെ ആദ്യ സമ്മേളനത്തിൽ കേന്ദ്ര എക്‌സിക്യൂട്ടീവ് കമ്മിറ്റി അംഗമായി ഹൂ തിരഞ്ഞെടുക്കപ്പെട്ടു.
സെപ്റ്റംബറിൽ, സൺ യാറ്റ്-സെൻ ഗ്വാങ്‌ഷൗവിൽ നിന്ന് ഷാവോഗുവിലേക്ക് പോയപ്പോൾ അദ്ദേഹം വൈസ് ജനറൽസിമോ ആയി പ്രവർത്തിച്ചു.
1925 മാർച്ചിൽ സൺ ബീജിംഗിൽ വച്ച് മരിച്ചു.
കുവോമിൻറാങ്ങിലെ ഏറ്റവും ശക്തരായ മൂന്ന് വ്യക്തികളിൽ ഒരാളായിരുന്നു ഹു.
വാങ് ജിംഗ്‌വെയ്, ലിയാവോ സോങ്കായി എന്നിവരായിരുന്നു മറ്റ് രണ്ട് പേർ.
അതേ വർഷം ഓഗസ്റ്റിൽ ലിയാവോ വധിക്കപ്പെട്ടു.
ഹുവിനെ സംശയിക്കുകയും അറസ്റ്റ് ചെയ്യുകയും ചെയ്തു.
1927-ലെ നിംഗാൻ പിളർപ്പിനുശേഷം, ഹു ചിയാങ് കൈ-ഷെക്കിനെ പിന്തുണക്കുകയും നാൻജിംഗിലെ യുവാൻ ലെജിസ്ലേറ്റീവ് തലവനാകുകയും ചെയ്തു.
പിന്നീട് 1931 ഫെബ്രുവരി 28-ന്, പുതിയ താൽക്കാലിക ഭരണഘടനയെച്ചൊല്ലിയുള്ള തർക്കങ്ങൾ കാരണം ഹുവിനെ ചിയാങ് വീട്ടുതടങ്കലിലാക്കി.
പാർട്ടിയുടെ ആഭ്യന്തര സമ്മർദം ചിയാങ്ങിനെ മോചിപ്പിക്കാൻ നിർബന്ധിതനാക്കി.
അതിനുശേഷം, ഹു ദക്ഷിണ ചൈനയിലെ ഒരു ശക്തനായ നേതാവായി പ്രതിരോധത്തിന്റെ മൂന്ന് രാഷ്ട്രീയ തത്ത്വങ്ങൾ കൈവശപ്പെടുത്തി: ജാപ്പനീസ് അധിനിവേശത്തിനെതിരായ പ്രതിരോധം, യുദ്ധപ്രഭുക്കൾക്കെതിരായ ചെറുത്തുനിൽപ്പ്, ഒടുവിൽ സ്വയം പ്രഖ്യാപിത നേതാവ് ചിയാങ് കൈ-ഷെക്കിനെതിരായ ചെറുത്തുനിൽപ്പ്.
കെഎംടിയിലെ ചിയാങ് വിരുദ്ധ വിഭാഗങ്ങൾ ഒരു എതിരാളി സർക്കാർ രൂപീകരിക്കുന്നതിനായി ഗ്വാങ്‌ഷൂവിൽ ഒത്തുകൂടി.
പ്രസിഡന്റ്, പ്രധാനമന്ത്രി എന്നീ രണ്ട് സ്ഥാനങ്ങളിൽ നിന്ന് ചിയാങ് രാജിവയ്ക്കണമെന്ന് അവർ ആവശ്യപ്പെട്ടു.
മഞ്ചൂറിയയിലെ ജപ്പാൻ അധിനിവേശത്തിലൂടെ ആഭ്യന്തരയുദ്ധം ഒഴിവായി.
ചെൻ ജിതാങ്ങിന്റെയും ന്യൂ ഗ്വാങ്‌സി സംഘത്തിന്റെയും സഹായത്തോടെ കെഎംടിയുടെ ഹൃദയഭൂമിയായ തെക്കൻ ചൈനയുടെ ഭരണം ഹൂ തുടർന്നു.
ചിയാങ്ങിന്റെ നാൻജിംഗ് ഭരണകൂടത്തെ അപകീർത്തിപ്പെടുത്താൻ അഴിമതിയും ചങ്ങാത്തവും ഇല്ലാത്ത ഒരു മാതൃകാ സർക്കാർ സൃഷ്ടിക്കാൻ അദ്ദേഹം അവിടെ ശ്രമിച്ചു.
അവലംബം External links Newspaper clippings about  ഹു ഹാൻമിൻ in the 20th Century Press Archives of the German National Library of Economics (ZBW) Hu Han-ming (Hu Hanmin) 胡漢民 Archived 2019-03-29 at the Wayback Machine .
from Biographies of Prominent Chinese c.1925.
Hu Hanmin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹീലിയോസ്ഫിയർ ഇംഗ്ലീഷ് വിലാസം https://ml.wikipedia.org/wiki/Heliosphere ഹീലിയൊസ്‌ഫിയറിന്റെ ചിത്രീകരണം
സൂര്യനെ പൊതിഞ്ഞു കിടക്കുന്ന വിസ്തൃതമായ പ്രദേശത്തെയാണ് ഹീലിയോസ്ഫിയർ എന്നു പറയുന്നത്.
ഒരു കുമിളയുടെ ആകൃതിയിൽ സ്ഥിതിചെയ്യുന്ന ഇതിന്റെ അതിർത്തി നക്ഷത്രാന്തരീയമാദ്ധ്യമവുമായി സന്ധിക്കുന്ന ഇടമാണ്.
ഇത് പ്ലൂട്ടോയുടെ ഭ്രമണപഥത്തിനും അപ്പുറത്താണ് കിടക്കുന്നത്.
ഇത്രയും ദൂരം വരെയാണ് സൗരവാതത്തിന്റെ പ്രഭാവം അനുഭവപ്പെടുന്നത്.
ഹീലിയോസ്ഫിയർ അവസാനിക്കുന്ന ഭാഗത്തെ ഹീലിയോപോസ് എന്നു പറയുന്നു.
വോയേജർ ബഹിരാകാശപേടകം ഈ ഭാഗം കടന്നുപോയതായി കരുതപ്പെടുന്നു.
നക്ഷത്രാന്തരീയമാദ്ധ്യമത്തിൽ കൂടി സൂര്യൻ മുന്നോട്ടു സഞ്ചരിക്കുന്നതുകൊണ്ട് ഹീലിയോസ്ഫിയർ പൂർണ്ണമായ ഗോളാകൃതിയിലല്ല.
ഹീലിയോസ്ഫിയറിന്റെ ഘടനെയെയും സ്വഭാവത്തെയും കുറിച്ച് ലഭ്യമായ വിവരങ്ങൾ വെച്ച് ഏതാനും സിദ്ധാന്തങ്ങൾ രൂപീകരിച്ചിട്ടുണ്ട്.
സംഗ്രഹം ഐബക്സ് എടുത്ത ചിത്രം.
സൗരവാതത്തിന്റെ പ്രഭാവം അനുഭവപ്പെടുന്ന മേഖലയാണ് ഹീലിയോസ്‌ഫിയർ.
കൊറോണയിൽ നിന്നും പുറപ്പെടുന്ന സൗരവാതകണങ്ങൾ ശബ്ദാതിവേഗത്തിലാണ് സൗരയൂഥത്തിലൂടെ സഞ്ചരിക്കുന്നത്.
നക്ഷത്രാന്തരീയമാധ്യമവുമായുള്ള സമ്പർക്കത്തിലൂടെ ഇതിന്റെ വേഗത കുറഞ്ഞു വന്ന് അവസാനം ഇല്ലാതാവുന്നു.
സൗരവാതത്തിന്റെ വേഗത ശബ്ദവേഗതയെക്കാൾ കുറയുന്ന ഭാഗത്തെ ടെർമിനേഷൻ ഷോക്ക് എന്നു പറയുന്നു.
ഹീലിയോസ്‌ഹീത്ത് എന്ന ഭാഗത്തുകൂടെ സഞ്ചരിച്ച് വേഗത കുറഞ്ഞു വന്ന് അവസാനം ഹീലിയോപോസ് എന്ന ഭാഗത്തു വെച്ച് ഇല്ലാതാവുന്നു.
ഇവിടെ സൗരവാതവും നക്ഷത്രാന്തരീയവാതവും സംതുലിതമാകുന്നു.
വോയേജർ 1 2004ലും വോയേജർ 2 2007ലും ടെർമിനേഷൻ ഷോക്ക് കടന്നു.
ഹീലിയോപോസിനു പുറത്ത് ഒരു ബോഷോക്ക് മേഖല ഉണ്ടെന്നാണ് ആദ്യം കരുതിയിരുന്നത്.
എന്നാൽ ഐബക്സിൽ നിന്നും ലഭ്യമായ വിവരങ്ങൾ വിശകലനം ചെയ്തപ്പോൾ ഇതിനുള്ള സാധ്യത കുറവാണെന്നു മനസ്സിലായി.
ഒരു നിഷ്കൃയ മേഖല ഈ പ്രദേശത്തു സ്ഥിതിചെയ്യുന്നു എന്ന സിദ്ധാന്തത്തിനാണ് ഇപ്പോൾ മുൻതൂക്കം..
നിഷ്കൃയമേഖല സൂര്യനിൽ നിന്നും ഏകദേശം 113 ജ്യോതിർമാത്ര അകലെയായി ഹീലിയോസ്‌ഹീത്തിനുള്ളിൽ സ്ഥിതിചെയ്യുന്നതായി 2010ൽ വോയേജർ 1 കണ്ടെത്തി.
അവിടെ സൗരവാതത്തിന്റെ പ്രവേഗം പൂജ്യമാവുകയും കാന്തികമണ്ഡലത്തിന്റെ തീവ്രത ഇരട്ടിയാവുകയും സൗരയൂഥത്തിനു പുറത്തു നിന്നു വരുന്ന ഉയർന്ന ഊർജ്ജനിലയിലുള്ള ഇലക്ട്രോണുകളുടെ അളവ് നൂറു മടങ്ങായി വർദ്ധിക്കുകയും ചെയ്യുന്നു.
2012ൽ വോയേജർ 1 സൂര്യനിൽ നിന്ന് 120 ജ്യോതിർമാത്ര അകലെ എത്തിയപ്പോൾ അവിടെ കോസ്മിക് വികിരണങ്ങളുടെ അളവ് വളരെ പെട്ടെന്ന് വർദ്ധിക്കുന്നതായി കണ്ടു.
ഇത് ഹീലിയോപോസ് അടുത്തെത്തിയതിന്റെ വ്യക്തമായ തെളിവായി.
2012 ആഗസ്റ്റിൽ സൂര്യനിൽ നിന്നും 122 ജ്യോതിർമാത്ര അകലെയായി സൂര്യന്റെ സ്വാധീനം അത്ര പ്രബലമല്ലാത്ത കാന്തിക ഹൈവേ എന്നു വിശേഷിപ്പിക്കപ്പെടുന്ന പ്രദേശത്ത് വോയേജർ 1 എത്തിയതായി 2012 ഡിസംബറിൽ നാസ വെളിപ്പെടുത്തി..
2012 ആഗസ്റ്റ് 25നു തന്നെ വോയേജർ 1 നക്ഷത്രാന്തരീയ സ്ഥലത്തേക്കു പ്രവേശിച്ചിരുന്നു എന്ന് 2013ൽ നാസ പ്രസ്താവിച്ചു..
2009ൽ കാസ്സിനി , ഐബക്സ് എന്നിവ നൽകിയ വിവരങ്ങൾ ഹീലിയോടെയിൽ സിദ്ധാന്തത്തെ സംശയത്തിന്റെ നിഴലിൽ നിർത്തി..
എന്നാൽ ഐബക്സിൽ നിന്നും കിട്ടിയ വിവരങ്ങളുടെ അടിസ്ഥാനത്തിൽ തന്നെ 2013 ജൂലൈ മാസത്തിൽ സൗരയൂഥത്തിന് ഒരു വാലുണ്ട് എന്ന വസ്തുത സ്ഥിരീകരിച്ചു.
സൗരവാതം
സൂര്യന്റെ കൊറോണയിൽ നിന്നും പുറപ്പെടുന്ന ചാർജ്ജിതകണങ്ങളുടെ പ്രവാഹമാണ് സൗരവാതം.
സൂര്യൻ ഒരു പ്രാവശ്യം സ്വയം ഭ്രമണം ചെയ്യാൻ ഏകദേശം 27 ദിവസം എടുക്കുന്നു.
ഇങ്ങനെ ഭ്രമണം ചെയ്യുന്നതിനോടൊപ്പം സൂര്യന്റെ കാന്തികക്ഷേത്രം സൗരവാതത്തിലൂടെ വിതരണം ചെയ്യപ്പെടുന്നതുകൊണ്ട് സൗരയൂഥത്തിൽ ഇത് ഒരു വലയ രൂപത്തിൽ രൂപപ്പെടുന്നു.
സൂര്യനിൽ നിന്നും വരുന്ന സൗരവാതത്തിൽ നിന്നും ഭൂമിയെ രക്ഷപ്പെടുത്തുന്നത് അതിന്റെ കാന്തികമണ്ഡലമാണ്.
ഹു കിൽഡ് കാർക്കരെ?
റിയൽ ഫേസ് ഓഫ് ടെററിസം ഇൻ ഇന്ത്യ
2008 നവംബർ 26ലെ മുംബൈ ഭീകരാക്രമണത്തിൽ മഹാരാഷ്ട്ര എ.ടി.എസ് (ആന്റി ടെററിസ്റ്റ് സ്ക്വാഡ്) തലവനായിരുന്ന ഹേമന്ദ് കാർക്കരെ ദുരൂഹമായി കൊല്ലപ്പെട്ട സംഭവത്തെ സമാന്തരമായ ഒരന്വേഷണത്തിന് വിധേയമാക്കി മഹാരാഷ്ട്ര പോലീസിലെ മുൻ ഐ.ജി. ആയിരുന്ന എസ്.എം. മുഷ്റിഫ് എഴുതിയ ഒരു പുസ്തകമാണ് ഹു കിൽഡ് കാർക്കരെ?
: റിയൽ ഫേസ് ഓഫ് ടെററിസം ഇൻ ഇന്ത്യ .
ഹേമന്ദ് കാർക്കരെയുടെ വധത്തിനു പിന്നിൽ പാക് ഭീകരരല്ലെന്നും ഹിന്ദുത്വ ഭീകരവാദികളാനെന്നും തെളിവുകൾ നിരത്തി സ്ഥാപിക്കാനാണ് പുസ്തകത്തിൽ മുഷ്റിഫ് ശ്രമിക്കുന്നത്.
2008 നവംബർ 26ലെ മുംബൈ ഭീകരാക്രമണത്തിൽ പാക് ഭീകരരുടെ വെടിയേറ്റല്ല കർക്കരെ കൊല്ലപ്പെട്ടതെന്നു മുഷിരിഫ് പുസ്തകത്തിൽ സമർഥിക്കുന്നു.
അന്നു പാകിസ്താനിൽ നിന്നുള്ള ഭീകരർ മും ബൈ ആക്രമിച്ചു എന്നതു സത്യമാണ്.
എന്നാൽ സിഎസ്ടിയി റെയിൽവേ സ്റ്റേഷനിലെയും കാമ ഹോസ്പിറ്റൽ പരിസരത്തെയും സംഭവങ്ങൾ ദുരൂഹമാണെന്നാണു മുഷിരിഫിൻറെ പുസ്തകം സമർത്ഥിക്കുന്നത്.
പത്രവാർത്തകളും സാഹചര്യത്തെളിവുകളും അടിസ്ഥാനമാക്കിയാണു മുൻ പൊലീസ് ഉദ്യോഗസ്ഥൻ കൂടിയായ മുഷ്റിഫ് ഇതു സംബന്ധിച്ച തെളിവുകൾ നിരത്തുന്നത്.
താജിലെ ഭീകരർ പാകിസ്താനിലെ കേന്ദ്രവുമായി 41 ഫോൺ സന്ദേശങ്ങൾ കൈമാറിയെന്നാണു വാർത്ത വന്നത്.
ട്രൈഡൻറിലെ ഭീകരർ 62ഉം നരിമാൻ ഹൗസിലെ ഭീകരർ 181ഉം ഫോൺ സന്ദേശങ്ങൾ കൈമാറി.
എന്നാൽ സിഎസ്ടി ആക്രമിച്ച ഭീകരർ പാകിസ്താനുമായി ഫോൺ സന്ദേശം കൈമാറിയിട്ടില്ല.
സിഎസ്ടിയിലെ ഭീകരർ പാകിസ്താനുമായി എന്തുകൊണ്ടു ബന്ധപ്പെട്ടില്ല എന്നാണു പുസ്തകത്തിലൂടെ മുഷിരിഫിൻറെ ഒരു നിരീക്ഷണം.
കാമാ ഹോസ്പിറ്റലിലെത്തിയ ഭീകരർ സെക്യൂരിറ്റി ജീവനക്കാരോടും മറ്റും മറാഠി ഭാഷയിൽ നിർദ്ദേശം നൽകിയത് മുതൽ പല തെളിവുകളും ഇദ്ദേഹം പുസ്തകത്തിൽ നിരത്തുന്നുണ്ട്‌.
കാർക്കറെയുടെ മരണം കൂടാതെ ഇന്ത്യയിലെ വിവിധയിടങ്ങളിൽ നടന്ന സ്ഫോടനങ്ങൾ പുസ്തകത്തിൽ അദ്ദേഹം ഇഴകീറി പരിശോധിക്കുന്നുണ്ട്.
ഐ.ബിയെ കുറിച്ച്
അതോടൊപ്പം ഇന്ത്യയിലെ കലാപങ്ങളിൽ ഹിന്ദുത്വ ശക്തികൾ നടത്തുന്ന ആസൂത്രണത്തെ കുറിച്ചും ഇന്ത്യയിലെ ആഭ്യന്തര രഹസ്യാന്വേഷണ വിഭാഗമായ ഐ.ബിയുടെ ചെയ്തികളെ കുറിച്ചും വിവിധ അധ്യായങ്ങളിൽ പ്രതിപാദിക്കുന്നുണ്ട്.
മലയാളം ഉൾപ്പെടെ ഇന്ത്യയിലെ എട്ടു ഭാഷകളിലേക്ക് ഈ പുസ്തകം മൊഴിമാറ്റം ചെയ്യപ്പെട്ടിട്ടുണ്ട്.
കോടതി പരാമർശിക്കുന്നു
രാജ്യത്തെ പിടിച്ചുകുലുക്കിയ മുംബൈ ഭീകരാക്രമണക്കേസിൽ മറാത്തി സംസാരിക്കുന്ന, പാകിസ്താനിൽ നിന്നല്ലാത്ത ഒരു തീവ്രവാദി ഉണ്ടായിരുന്നോ?
മുൻ പൊലീസ് ഇൻ‌സ്‌പെക്‌ടർ ജനറൽ എസ് എം മുഷ്‌രിഫ് എഴുതിയ ‘കർക്കരെയെ കൊന്നതാര്’ എന്ന പുസ്തകത്തിലെ ചില വസ്തുതകൾ അന്വേഷിക്കേണ്ടതല്ലേ?
എന്ന് 2010 ഡിസം‌ബർ 1ന് മഹാരാഷ്ട്ര ഹൈക്കോടതി പരാമർശം നടത്തുകയുണ്ടായി.
ഹീൻസ് വസ്തു ഇംഗ്ലീഷ് വിലാസം https://ml.wikipedia.org/wiki/Heinz_body പൂച്ചയുടെ രക്തത്തിലെ മൂന്ന് ഹീൻസ് വസ്തുക്കൾ, സൂക്ഷ്മദർശിനി ചിത്രം
ഹീമോഗ്ലോബിൻ നിർവീര്യമാക്കപ്പെട്ട അരുണരക്താണുക്കളിൽ കാണപ്പെടുന്ന വസ്തുവാണ് ഹീൻസ് വസ്തു (Heinz body) .
അരുണരക്താണു വിഘടന വിളർച്ചയിൽ ആണ് ഇവ കൂടുതലായും കാണപ്പെടുന്നത്.
റോബർട്ട് ഹീൻസ് എന്ന ജർമ്മൻ ശാസ്ത്രജ്ഞനാണ് ഹീൻസ് വസ്തുക്കളെ കണ്ടെത്തിയത്.
അരുണരക്താണുക്കളുടെ ഉള്ളിൽ ചെറിയ, ഉരുണ്ട വസ്തുക്കളായാണ് ഇവ കാണപ്പെടുന്നത്.
റൊമനോവ്സ്കി വർണ്ണങ്ങളിൽ ഇവ പുറത്തേക്ക് തള്ളി നിൽക്കുന്ന വസ്തുക്കൾ പോലെ കാണപ്പെടും.
സുപ്രാവൈറ്റൽ നിറങ്ങളായ മെത്തിലീൻ നീല, ബ്രോമോക്രെസോൾ പച്ച എന്നീ വർണ്ണങ്ങളിലാണ് ഇവ സൂക്ഷ്മദർശിനിയിലൂടെ ഏറ്റവും വിശദമായി ദൃശ്യമാകുക.
ഹീമോഗ്ലോബിന് ഓക്സീകരണ നാശമോ, അവയിലടങ്ങിയിരിക്കുന്ന അമിനോ അമ്ലങ്ങളുടെ നാശമോ സംഭവിക്കുമ്പോഴാണ് അവ നിർവീര്യമാകപ്പെടുന്നത്.
ഇത്തരം ഹീമോഗ്ലോബിൻ ഉപയോഗശൂന്യമാണ്.
ഹീമോഗ്ലോബിനിൽ നിന്നുള്ള ഒരു ഇലക്ട്രോൺ ഒരു ഓക്സിജൻ തന്മാത്രയിലേക്ക് കൈമാറ്റം ചെയ്യപ്പെടുമ്പോൾ പ്രതിപ്രവർത്തക ഓക്സിജൻ സ്പീഷീസ് രൂപപ്പെടും.
ഇവയാണ് കോശത്തിന്റെ ഓക്സീകരണ നാശത്തിന് കാരണമാകുന്നത്.
ഇങ്ങനെ നശിച്ച കോശങ്ങൾ പ്ലീഹയിലെത്തുമ്പോൾ അവയിൽ നിന്ന് നശിച്ച സ്തരങ്ങൾ അർദ്ധവൃത്താകൃതിയിൽ മുറിച്ചുമാറ്റപ്പെടും.
ഇങ്ങനെ മുറിച്ച് മാറ്റപ്പെട്ട ഭാഗങ്ങൾ ഉള്ള അരുണരക്താണുക്കളെ 'കടിച്ച കോശങ്ങൾ' (bite cells) അഥവാ 'ഡെഗ്മാസൈറ്റുകൾ' എന്ന് വിളിക്കുന്നു.
ഹീമോഗ്ലോബിൻ നാശത്തിനും ഹീൻസ് വസ്തുവിന്റെ ഉല്പാദനത്തിനുമുള്ള തന്മാത്രാശാസ്ത്രപരമായ കാരണം താഴെപ്പറയുന്നവയാണ് : NADPH ന്റെ അഭാവവും, അതിനാലുണ്ടാവുന്ന ഗ്ലൂട്ടത്തയോൺ പെറോക്സിഡേസ് എന്ന രാസാഗ്നിയുടെ കുറഞ്ഞ പ്രവർത്തനക്ഷമതയും.
ഓക്സീകരണ സ്വഭാവമുള്ള മരുന്നുകൾ കഴിക്കുന്നതുകൊണ്ടുള്ള G6PD-യുടെ അഭാവം.
ആൽഫ-തലസ്സിമിയ , ദീർഘകാല കരൾ രോഗം എന്നിവ ഉള്ളവരുടെ രക്തത്തിലും ഹീൻസ് വസ്തുക്കൾ കാണപ്പെടാറുണ്ട്.
ഹു കിംഗ് എങ്
ഹു കിംഗ് എംഗ് ( ചൈനീസ് : 許金訇 ; പിൻയിൻ : Xǔ Jīnhōng , Foochow Romanized : Hṳ̄ Gĭnghŏng) ചൈനക്കാരിയായ ഫിസിഷ്യനും , കിംഗ് യു മെയ്ക്ക് ശേഷം അമേരിക്കയിലെ സർവ്വകലാശാലയിൽ ചേരുന്ന രണ്ടാമത്തെ ചൈനീസ് വംശജയായ സ്ത്രീയും ആയിരുന്നു.
(വൈരുദ്ധ്യം:-ഡോ കിംഗ് യു മി [യാമേയ്] ഒരു അമേരിക്കൻ മിഷനറി കുടുംബമാണ് ദത്തെടുത്ത് വളർത്തിയത്).